Finalen i VM i ishockey for menn 2017 (toppdivisjonen)

Finalen i VM i ishockey 2017 er en ishockeykamp som ble spilt den 21. mai 2017 i Lanxess Arena i Köln for å avgjøre hvem som skulle vinne ishockey-VM 2017. Finalen ble spilt mellom de regjerende verdensmesterne Canada og Sverige.

Sverige vant sitt 10. mesterskap etter å ha slått Canada 2–1 etter straffeslag. Sverige vant dermed sitt første VM-gull siden 2013. Finalen markerte også at Sverige for første gang på fire forsøk slo Canada i en VM-finale (etter å ha tapt finalene i 1997, 2003 og 2004). For første gang siden 1994 ble en finale avgjort på straffeslag.

Bakgrunn
Sverige spilte sin sjette finale i det 21. århundre (siste gang var i 2013), og ellevte finale historisk sett (VM-turneringer med en medaljerunde med et gruppespillsformat ikke medregnet). Sverige hadde innen turneringen vunnet ni gullmedaljer ved VM. De regjerende verdensmesterne fra Canada nådde finalen for tredje gang på rad, etter å ha vunnet gull i 2015 og 2016. Canada spilte sin åttende VM-finale i det 21. århundre og ellevte VM-finale historisk sett.

Canada og Sverige har møtt hverandre i finalen tre ganger før (i 1997, 2003 og 2004), hvor Canada gikk seirende ut alle tre ganger. Canada og Sverige har også møtt hverandre i finalen i vinter-OL to ganger, hvor Sverige vant 3–2 etter straffeslag i 1994 og Canada vant 3–0 2014. Lagene har også møtt hverandre i finalen i Canada Cup i 1984, hvor Canada vant best-av-tre-serien med sifrene 5–2 og 6–5.

Veien til finalen

RundeMotstanderResultatGruppespillMotstanderResultat4 – 1Kamp 12 – 3 GWS7 – 2Kamp 27 – 26 – 0Kamp 33 – 43 – 2Kamp 42 – 02 – 3 OTKamp 58 – 15 – 0Kamp 64 – 25 – 2Kamp 74 – 2Endelig stillingMotstanderResultatSluttspillMotstanderResultat2 – 1Kvartfinaler3 – 14 – 2Semifinaler4 – 1

Kampen
Oppsummering
Oppgjøret skulle vise seg å være en jevn affære. Det var målløst gjennom hele første periode, hvor Canada overlevde to undertallssituasjoner. Canada hadde periodens beste sjanser. Mark Scheifele og Nathan MacKinnon kom raskt gjennom midtsonen og etter noen fine passninger skøt Scheifele og traff stolpen bak den svenske målvakten Henrik Lundqvist. Senere resulterte et skudd fra Ryan O'Reilly i en retur, men Matt Duchene fikk ikke satt pucken i mål. William Nylander fikk den største sjansen for Sverige.

I starten av andre periode fikk Nicklas Bäckström en utvisning, men canadierne fikk ikke utnyttet powerplayet. Senere fikk Mike Matheson en sjanse da han kom rundt om det svenske målet, men det var ingen som sto foran mål til å ta imot pucken. Kort tid etter skøt Gabriel Landeskog på en one-timer, men Calvin Pickard i det canadiske målet reddet skuddforsøket. Oppgjøret måtte vente helt til det var 15 sekunder igjen av andre periode før den første scoringen kom. Canada hadde en overtallssituasjon etter at Nicklas Bäckström ble utvist for en slashing, men rotet bort pucken. Victor Hedman fikk pucken ved blålinjen og lempet den mot mål. Pucken passerte flere spillere og snek seg inn mellom benene på Calvin Pickard i Canadas mål, og Sverige scoret dermed kampens første mål i undertall.

De canadiske spillerne var tente, og fikk utlignet kort tid ut i tredje periode. Etter en utvisning på Elias Lindholm for high sticking på Travis Konecny fikk Canada igjen et powerplay. Etter noen fine kombinasjoner i Sveriges sone fikk Mitch Marner skutt mot Henrik Lundqvist og Ryan O'Reilly samlet opp returen. Han kjempet inn pucken forbi den svenske målvakten Henrik Lundqvist fra kloss hold, som traff Lundqvists kølle, hans hjelm, over skulderen og inn i mål. Canada hadde utlignet ved 41 minutter og 58 sekunder. Svenskene var irriterte da de mente at Konecny hadde filmet til seg den svenske utvisningen.

På tampen av perioden måtte Sverige igjen spille i undertall etter en unødvendig utvisning på grunn av for mange spillere på isen, men tross canadisk press overlevde svenskene det canadiske presset og kampen måtte ut i forlengning for første gang siden 2008. Duchene fikk igjen en stor mulighet fra skrått hold kort tid ut i forlengelsen, men Sverige fikk avverget forsøket. Da ingen hadde klart å score i forlengelsen var det klart for straffeslagskonkurranse. Nathan MacKinnon, Brayden Point, Ryan O'Reilly og Mitch Marner bommet på deres forsøk, mens Bäckström og Oliver Ekman-Larsson scoret på deres forsøk.

Dermed vant Sverige finalen 2–1 og vant dermed sitt første VM-gull siden 2013. Den 21-årige VM-debutanten William Nylander ble kåret til turneringens MVP og ble tatt ut til turneringens All-Star lag.

Mens canadiske medier gratulerte svenskene med seieren var de samtidig kritiske til å avgjøre en VM-finale etter straffeslag.

Detaljer

 Galleri 

 Lagoppstillinger 
  Målvakter Calvin PickardChad Johnson (reserve) Henrik LundqvistViktor Fasth (reserve)Første rekke Nathan MacKinnon – Jeff Skinner  – Mark ScheifeleColton Parayko – Marc-Édouard Vlasic Elias Lindholm – Victor Rask – Gabriel Landeskog Anton Strålman – Victor Hedman Andre rekke Wayne Simmonds – Claude Giroux  – Ryan O'Reilly Jason Demers – Calvin de HaanOscar Lindberg – Nicklas Bäckström – William NylanderOliver Ekman-Larsson – Jonas BrodinTredje rekkeMatt Duchene – Sean Couturier – Alex KillornJosh Morrissey – Mike MathesonDennis Everberg – Joakim Nordström – William KarlssonJohn Klingberg – Alexander EdlerFjerde rekkeBrayden Schenn – Travis Konecny – Mitch MarnerBrayden Point (12. løper)Chris Lee (7. back)Marcus Krüger – Joel Lundqvist  – Joel Eriksson EkCarl Söderberg (12. løper)Philip Holm (7. back)

 Medaljevinnere 
 Gull SølvJonas BrodinNicklas BäckströmAlexander EdlerOliver Ekman-LarssonJoel Eriksson EkDennis EverbergViktor FasthVictor HedmanPhilip HolmWilliam KarlssonCarl KlingbergJohn KlingbergMarcus KrügerGabriel LandeskogOscar LindbergElias LindholmHenrik LundqvistJoel LundqvistEddie LäckJoakim NordströmWilliam NylanderLinus OmarkVictor RaskAnton StrålmanCarl SöderbergTyson BarrieEric ComrieSean CouturierCalvin de HaanJason DemersMatt DucheneClaude GirouxChad JohnsonAlex KillornTravis KonecnyChris LeeNathan MacKinnonMitch MarnerMike MathesonJosh MorrisseyRyan O'ReillyColton ParaykoCalvin PickardBrayden PointMark ScheifeleBrayden SchennWayne SimmondsJeff SkinnerMarc-Édouard Vlasic

Referanser

 Eksterne lenker 



Kategori:VM i ishockey for menn 2017
Kategori:Ishockeyturneringer i Tyskland
Kategori:Ishockeyturneringer i Frankrike
Kategori:Internasjonale mesterskap i Tyskland
Kategori:Internasjonale mesterskap i Frankrike
Kategori:Sport i Tyskland i 2017
Kategori:Sport i Frankrike i 2017